section_heading: Sedmi razred osnovne škole
paragraph_text: Modul "Živjeti zdravo" predviđa četiri podskupine koje obrađuju tjelesnu aktivnost, prvu pomoć, osobnu higijenu i mentalno zdravlje. Podskupina o tjelesnoj aktivnosti obrađuje teme umora i oporavka i temeljne zakonitosti transformacijskih procesa. Podskupina o prvoj pomoći predviđa predavanje o Vitalne funkcijama organizma i pružanje prve pomoći u situacijama kad je ugrožen život, prvu pomoć kod ugriza i uboda životinja (zmije, pauka, krpelja, kukaca). Podskupina o osobnoj higijeni obuhvaća znanja o infekcijama i infestacijama: teme virusi i bakterije – uzročnici bolesti/ HIV, nametničke praživotinje, žarnjaci (meduze, vlasulje), Plošnjaci (metilji i trakavice), oblići (dječja glista), trihinela te važnost cijepljenja. Podskupina mentalno zdravlje predviđa temu kvalitete učenja i prevencije izbjegavanja obveza (neopravdanog izostajanja), vršnjačkog pritiska i samopoštovanja, pravila lijepog ponašanja i uljudnog ophođenja, pomoć i međusobnu suradnju, mogućnosti i opasnosti svijeta u kojem živimo, vještine komunikacije i razvoj empatije, te zaštita sigurnosti u visokorizičnim situacijama.